Diari Oficial de la Generalitat Valenciana


Sumari del DOGV 3615, del 29-10-1999 (1999/8908)

RESOLUCIÓ de 16 de setembre de 1999, del director general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que renova l'acreditació de l'Hospital General de Castelló, per fer extraccions d'òrgans i teixits de donants morts.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3615

Data del DOGV
:   29-10-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/8908


Data del document
:   16-09-1999

Organisme emissor
:   Conselleria de Sanitat

Tipus de document
:   Resolució

Descriptors 

:   * Castelló de la Plana
    * establiment hospitalari
    * trasplantament d'òrgans

RESOLUCIÓ de 16 de setembre de 1999, del director general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que renova l'acreditació de l'Hospital General de Castelló, per fer extraccions d'òrgans i teixits de donants morts. [1999/X8908]
  
Vista la sol·licitud de renovació de l'acreditació de l'Hospital General de Castelló per fer extraccions d'òrgans i teixits de donants morts.
  
Antecedents de fet
  
Primer
  
L'Hospital General de Castelló, situat a l'avinguda de Benicàssim, s/n, de Castelló de la Plana, va obtenir l'acreditació per fer extraccions d'òrgans i teixits de donants morts mitjançant la Resolució del secretari general de la Conselleria de Sanitat, de 3 de maig de 1995, amb una validesa de 5 anys a partir de l'1 de gener de 1994.
  
Segon
  
El senyor Pablo L. Prada Alfaro, en representació de la Conselleria de Sanitat de la Generalitat Valenciana, va presentar una sol·licitud de renovació de l'acreditació de l'Hospital General de Castelló per fer extraccions d'òrgans i teixits de donants morts, amb data 26 d'agost de 1999.
  
Tercer
  
La Direcció del Programa de Trasplantaments de la Comunitat Valenciana informa favorablement sobre la renovació sol·licitada per fer extraccions d'òrgans de donants morts, amb data 30 d'agost de 1999.
  
Fonaments jurídics
  
Primer
  
La Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat és competent per resoldre segons l'Ordre d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 87/1999, de 30 de juliol.
  
Segon
  
S'ha fet el que estableix l'article 29.1 de l'Ordre d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc:
  
Renovar l'acreditació per fer extraccions d'òrgans i teixits de donants morts a l'Hospital General de Castelló, situat a l'av. de Benicàssim s/n, de Castelló de la Plana. Aquesta acreditació serà vàlida durant un període de cinc anys, amb efecte des del 16 de setembre de 1999.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmès a la inspecció i el control de la Direcció de la Unitat de Coordinació de Trasplantaments de la Comunitat Valenciana.
  
Que es notifique la present resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat en el termini d'un mes comptador des de l'endemà de la data de la notificació.